Džankarlo Espozito

Džankarlo Džuzepe Alesandro Espozito (; dzimis ) ir itāļu izcelsmes amerikāņu aktieris, vislabāk pazīstams ar Gasa Fringa lomu seriālos "Pārkāpt robežu" (2009—2011) un "Labāk zvaniet Solam" (2017—2022). Par šo lomu saņēmis Kritiķu izvēles televīzijas balvu, kā arī nominācijas trīs Emmy balvām.

Atveidojis lomas vairākās Spaika Lī filmās: School Daze (1988), Do the Right Thing (1989), "Blūzs par labāku dzīvi" (Mo' Better Blues, 1990) un "Malkolms X" (Malcolm X, 1992). Citas pazīstamākās lomas ir filmās "Ķeza" (Taps, 1981), "Ņujorkas karalis" (1990), "Nakts uz Zemes" (Night on Earth, 1991), Bob Roberts (1992), "Ali" (Ali, 2001), Monkeybone (2001), "Pēdējais atvaļinājums" (Last Holiday, 2006), "Truša ala" (2010), "Labirinta skrējējs: Ugunskristības" (2015), "Džungļu grāmata" (2016), "Naudas monstrs" (2016), Okja (2017), "Labirinta skrējējs: Pretnāves zāles" (2018), Stargirl (2020), "Abigeila" (Abigail, 2024), "Megapole" (2024), MaXXXine (2024), The Electric State (2025) un "Kapteinis Amerika: Brīnišķīgā jaunā pasaule" (2025).

 Ārējās saites 

Kategorija:1958. gadā dzimušie
Kategorija:Amerikāņu kinoaktieri
Kategorija:ASV televīzijas aktieri
Kategorija:Kopenhāgenā dzimušie